CELEX: 22010D0033
Language: mt
Date: 2010-03-12 00:00:00
Title: Deċiżjoni tal-Kumitat Konġunt taż-ŻEE Nru 33/2010 tat- 12 ta’ Marzu 2010 li temenda l-Anness XIII (Trasport) tal-Ftehim taż-ŻEE

10.6.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 143/28
               
            DEĊIŻJONI TAL-KUMITAT KONĠUNT TAŻ-ŻEE
      Nru 33/2010
      tat-12 ta’ Marzu 2010
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 13/2010 tad-29 ta’ Jannar 2010 (1).
               
            
                  (2)
               
               
                  Ir-Regolament tal-Kummissjoni (KE) Nru 1144/2009 tas-26 ta’ Novembru 2009 li jemenda r-Regolament (KE) Nru 474/2006 li jistabbilixxi l-lista Komunitarja ta’ kumpaniji tal-ajru li huma suġġetti għall-projbizzjoni fuq l-operat fil-Komunità (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 552/2004 tal-Parlament Ewropew u tal-Kunsill tal-10 ta’ Marzu 2004 dwar l-interoperabilità tax-Xibka Ewropea ta’ Amministrazzjoni ta’ Traffiku tal-Ajru (Ir-Regolament ta’ interoperabilità) (3), li ġie inkorporat mal-ftehim permezz ta’ Deċiżjoni mill-Kumitat Konġunt taż-ZEE Nru 67/2006 tat-2 ta’ Ġunju 2006 (4), iħassar id-Direttiva tal-Kunsill 93/65/KE (5), id-Direttiva tal-Kummissjoni 97/15/KE (6) u r-Regolamenti tal-Kummissjoni (KE) Nru 2082/2000 (7) u (KE) Nru 980/2002 (8) li huma inkorporati mal-ftehim u li konsegwentement għandhom jitħassru skont il-Ftehim,
               
            IDDEĊIDA KIF ĠEJ:
      Artikolu 1
      L-Anness XIII għall-Ftehim għandu jiġi emendat kif ġej:
      
                  1.
               
               
                  It-test tal-punt 66zab (ir-Regolament tal-Kunsill (KE) Numru 474/2006) għandu jiġi emendat kif ġej:
                  
                              (i)
                           
                           
                              L-inċiż li ġej għandu jiġi miżjud:
                              
                                          “—
                                       
                                       
                                          
                                             32009 R 1144: Ir-Regolament tal-Kummissjoni (KE) Nru 1144/2009 tas-26 ta’ Novembru 2009 (ĠU L 312, 27.11.2009, p. 16).”
                                       
                                    
                        
                              (ii)
                           
                           
                              Dan li ġej għandu jiġi miżjud:
                              “Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                              Id-dispożizzjonijiet tal-Annessi għar-Regolament għandu japplika sakemm jibqgħu fis-seħħ fl-Unjoni Ewropea.”
                           
                        
            
                  2.
               
               
                  It-test tal-punt 66c (id-Direttiva tal-Kunsill 93/65/KEE) għandu jiġi mħassar.
               
            Artikolu 2
      It-testi tar-Regolament (KE) Nru 1144/2009 fl-ilsien Iżlandiż u f’dak Norveġiż, li jiġu pubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-13 ta’ Marzu 2010, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea u fis-Suppliment ŻEE tiegħu.
      
         Magħmul fi Brussell, it-12 ta’ Marzu 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 101, 22.4.2010, p. 23.
      
         (2)  ĠU L 312, 27.11.2009, p. 16.
      
         (3)  ĠU L 96, 31.3.2004, p. 26.
      
         (4)  ĠU L 245, 7.9.2006, p. 18.
      
         (5)  ĠU L 187, 29.7.1993, p. 52.
      
         (6)  ĠU L 95, 10.4.1997, p. 16.
      
         (7)  ĠU L 254, 9.10.2000, p. 1.
      
         (8)  ĠU L 150, 8.6.2002, p. 38.
      
         (*)  Ma huma indikati l-ebda ħtiġijiet kostituzzjonali.